kardosdrur/scandi-wiki huggingface dataset:
Ludvig Both

Ludvig Frederik Both (9. november 1823 i København – 2. januar 1887) var en dansk topografisk forfatter og tegner.

Both var søn af en politibetjent, Carl Ferdinand Both. I samtiden nød han stor popularitet som formidler af bl.a. Københavns historie, som han beskrev i en række topografiske værker, og i avisartikler. Desuden var han amatørtegner, og hans lidt naive og ubehjælpsomme tegninger er en værdifuld kilde til de steder, der forsvandt i løbet af det byggeboom, som Both selv oplevede i sin samtids hovedstad.

Han fik dog ingen respekt fra samtidens professionelle historikere, der betragtede Both som uvidenskabelig.

Udvalgte udgivelser 
 Fra Heden til Havet, vesterjydske Skizzer i Text og Billeder, 1868.
 Kongeriget Danmark. En historisk topographisk Beskrivelse, 1871-72.
 Kjøbenhavn, historisk-topografisk beskreven, København 1873.
 Natur og Folkeliv i Danmark, 1875-76.
 Christiansborg Slot fra de ældste Tider til vore Dage, København: Hagerup 1884. Online 
 Kjøbenhavns Historie, 1884.

Personer fra København
Danskere i 1800-tallet
Faglitterære forfattere fra Danmark
Tegnere fra Danmark
Topografer fra Danmark
Dansksprogede forfattere fra Danmark
Solpanel

Solpanel har flere betydninger:
Solcellepanel
Solvarmepanel
Richard F. Heck

Richard F. Heck (født 15. august 1931 i Springfield, Massachusetts, død 10. oktober 2015 i Quezon City, Filippinerne) var en amerikansk kemiker og nobelprisvinder. Han blev  tildelt Nobelprisen i kemi sammen med Ei-ichi Negishi og Akira Suzuki i 2010 for "palladiumkatalyserede krydskoblinger i organisk syntese".

Referencer

Eksterne henvisninger 

 Nobelprize.org, Nobelprisen i kemi 2010
 Nobelprize.org, Richard F. Heck – Biografi

Kemikere fra USA
Nobelprismodtagere i kemi
Nobelprismodtagere fra USA
Akira Suzuki

Akira Suzuki (japansk: 鈴木章, Suzuki Akira; født 12. september 1930 i Mukawa, Hokkaido) er en japansk kemiker og nobelprismodtager. Han blev tildelt Nobelprisen i kemi sammen med Ei-ichi Negishi og Richard F. Heck i 2010 for "palladiumkatalyserede krydskoblinger i organisk syntese".

Suzuki var tilknyttet Hokkaido universitet i store dele af sin karriere.

Referencer

Eksterne henvisninger 

 Nobelprize.org, Nobelprisen i kemi 2010
 Nobelprize.org, Akira Suzuki – Biografi

Kemikere fra Japan
Nobelprismodtagere i kemi
Nobelprismodtagere fra Japan
Ei-ichi Negishi

Ei-ichi Negishi (japansk: 根岸栄一, Negishi Ei'ichi, født 14. juli 1935 i Changchun i det daværende japanske Manchuriet (den nuværende provins Jilin i Kina, død 6. juni 2021) var en japansk kemiker og nobelprismodtager, der virkede ved Purdue University i USA. Han blev tildelt Nobelprisen i kemi sammen med Richard F. Heck og Akira Suzuki i 2010 for "palladiumkatalyserede krydskoblinger i organisk syntese".

Negishi har givet navn til den såkaldte Negishikobling.

Referencer

Eksterne henvisninger 

 Nobelprize.org, Nobelprisen i kemi 2010 
 Nobelprize.org, Ei-ichi Negishi – Biografi 

Kemikere fra Japan
Nobelprismodtagere i kemi
Nobelprismodtagere fra Japan
Spinning Around

"Spinning Around" er en sang af den australske sangerinde Kylie Minogue, udgivet som den første single fra hendes syvende studiealbum Light Years (2000).

Udgivelse og indspilning 
Sangen blev skrevet af Ira Shickman, Osborne Bingham, Kara DioGuardi og Paula Abdul, og produceret af Mike Spencer. Sangen blev givet til Minogue for hendes album Light Years, og er musikalsk en dance pop-sang med mange disco-påvirkninger.

"Spinning Around" blev udgivet i juni 2000 i Storbritannien, og blev en verdensomspændende succes. Singlen nåede førstepladsen på UK Albums Chart og i Australien på ARIA Charts, hvor den har solgt 245.000 eksemplarer. Sangen blev også certificeret platina af Australian Recording Industry Association og sølv af British Phonographic Industry.

Musikvideo 
Musikvideoen viser Minogue danse i en natklub i små guld hotpants. Den har været en af Minogues mest ikoniske videoer til dato.

Formater og sanger 
Britiske CD 1
"Spinning Around" – 3:28
"Spinning Around" (Sharp Vocal Mix) – 7:04
"Spinning Around" (7th Spinnin' Dizzy Dub) – 5:23
"Spinning Around" (Video)

Britiske CD 2
"Spinning Around" – 3:28
"Cover Me with Kisses" – 3:08
"Paper Dolls" – 3:34

Europæiske CD 1
"Spinning Around" – 3:28
"Cover Me with Kisses" – 3:08
"Paper Dolls" – 3:34
"Spinning Around" (Sharp Vocal Mix) –– 7:04
"Spinning Around" (Video)

Hitlister

Certificering

Referencer

Eksterne henvisninger 
Spinning Around på Allmusic
Officiel tekst 

Kylie Minogue-sange
Singler fra 2000
International Advertising Association

International Advertising Association (IAA) er en international organisation for markedsføring. Organisationen har omkring 4000 medlemmer i 76 lande.

IAA har sit fokus på:
 Fortale for kommerciel frihed.
 Brug af globalt netværk til industriel vidensdeling.
 Uddanne nye reklamefolk.

Eksempler på medlemmer af IAA 
 Dow Jones & Company
 Google, Inc.
 Shell Brands International AG
 Microsoft Corporation
 Unilever Plc

Eksterne henvisninger 

 IAA danske hjemmeside 

Markedsføring
Politik
Etableret i 1938
Internationale organisationer
Wilhelm Heinrich Heintz

Wilhelm Heinrich Heintz (født 4. november 1817 i Berlin, død 1. december 1880 i Halle) var en tysk kemiker.

Heintz var først privatdocent i Berlin, blev derpå 1851 ekstraordinær og 1856 ordinær professor i kemi i Halle.

Han har offentliggjort talrige arbejder, blandt andet over Sukkersyren, Vismutforbindelser, Urinstoffets kvantitative Bestemmelse, Svovlbestemmelse i organiske Stoffer, Kvælstof bestemmelse i organiske Stoffer, over Kreatin, fremdeles over Fedtstofferne, Glykol, Glykokoll m. m.

1853 udgav han en lærebog i zookemi, og fra 1848 udgav han sammen med Giebel "Zeitschrift für die gesammten
Naturwissenschaften".

Kemikere fra Tyskland
Faglitterære forfattere fra Tyskland
Personer fra Berlin
Carl Friedrich Rudolf Heinze

Carl Friedrich Rudolf Heinze (født 10. april 1825 i Saalfeld, død 18. maj 1896 i Heidelberg) var en tysk strafferetslærer, bror til Max Heinze.

Heinze virkede først i praksis, blev 1865 ordentlig professor i Leipzig, 1873 i Heidelberg. Resultaterne af sin åndfulde, selvstændige og skarpe tænkning nedlagde Heinze i en lang Rk. Skr — for største delen fremkomne i tidsskrifter og juridiske samleværker. 

Med stor iver deltog han i diskussionerne om reformer i straffelovgivningen og Straffeprocessen. Han bidrog til
Fængsels-kongresser og var deltager i det politiske Liv. 

Stor opsigt vakte hans flammende Hungarica. Eine Anklageschrift (1882), rettet mod Ungarns behandling af de i Siebenbürgen boende tyskere.

Bibilografi (udvalg) 
 Parallelen zwischen der englischen Jury und den französisch – deutschen Geschworenengericht (1864)
 Ein deutsches Geschworenengericht (2. udgave 1865)
 Das Recht der Untersuchungshaft (1865)
 Staatsrechtliche und strafrechtliche Erörterungen zu dem amtlichen Entwurf eines Strafgesetzbuches für den norddeutschen Bund (1870)
 Strafrechtstheorien und Strafrechtsprinzip (1871)
 Strafprocessuale Erörterungen (1875)
 Universelle und particuläre Strafrechtspflege (Festgave til Storhertug Friedrich af Baden, 1896)
 

Jurister fra Tyskland
Faglitterære forfattere fra Tyskland
Individualiseret film

Individualiseret film er en underholdnings- og marketingdisciplin, hvor brugeren selv vælger filmens klip løbende eller selv kan sammensætte filmen, baseret på ønsker eller valg. Fænomenet blev første gang introduceret for alvor med Samsungs "Follow%20your%20Instincts"-film https://www.youtube.com/watch?v=HoOCiaxIZF4 på Youtube. Få danske virksomheder har lanceret individualiserede film. Først var Falck, men siden er TDC fulgt med.

Film
Markedsføring
Thorvald Nielsen

Thorvald Nielsen (14. januar 1891 i Kraghave ved Nykøbing Falster – 26. august 1965 i Tisvilde) var en dansk violinist, komponist og musikorganisator.

Thorvald Nielsen blev som dreng undervist af lokale lærere i både violin og musikteori og blev derefter videreuddannet på Det Kongelige Danske Musikkonservatorium fra 1907-1910 med bl.a. Anton Svendsen som lærer. Fra 1914-1936 var han ansat i Det Kongelige Kapel, og i 1924 dannede han en strygekvartet med deltagelse af bl.a. Johan Hye Knudsen. Thorvald Nielsen Kvartetten blev i samtiden betragtet som en af de bedste i landet. I 1936 måtte Thorvald Nielsen opgive sin plads i Kapellet på grund af skader på sin højre arm, men forinden var han i 1928 blevet violinlærer på Konservatoriet, hvor han var ansat frem til 1961, fra 1949 som professor. En overgang fra 1947 var han også medlem af konservatoriets bestyrelse.

Ved siden af disse poster havde Nielsen en række andre hverv. Han stiftede i 1921 musikforeningen ”Ny musik” sammen med bl.a. pianisten Chr. Christiansen, Svend Chr. Felumb, Knud Jeppesen og den senere direktør for Konservatoriet Rudolph Simonsen. Foreningens formål var at give plads for opførelser af samtidens mest avancerede musik. Efter nogle år blev denne virksomhed videreført af Det unge Tonekunstnerselskab (DUT). Han var desuden bestyrelsesmedlem i og en tid formand for Kammermusikforeningen, bestyrelsesmedlem i Bachforeningen og Koncertgiverringen og var formand for Dansk Musikpædagogisk Forening 1939–49. Han blev Ridder af Dannebrogordenen 1948 og Ridder af 1. grad 1957.

Han er begravet på Tibirke Kirkegård.

Musikken 
Endelig var Thorvald Nielsen aktiv som komponist, om end hans arbejde på dette område ikke har efterladt mange spor.

 Nocturne (orkester 1934)
 Allegro (orkester 1936)
 Symfonisk ouverture (orkester 1942)
 Taffelmusik (strygere, træblæsere og klaver 1945)
 Quaestio hominis (mandskor og orkester 1937)
 Fire sange (1957)
 Vignetter til Sapfo (klarinet og harpe 1959)
 Kadencer til nogle af Mozarts violinkoncerter
 Hellig er Herren (motet for blandet Kor)

Kilder m.m. 
 Dansk biografisk Leksikon, 3. udgave

Eksterne henvisninger 
 

Komponister fra Danmark
Violinister fra Danmark
Musikorganisatorer fra Danmark
Danskere i 1900-tallet
Riddere af 1. grad af Dannebrog
Ansatte ved Det Kgl. Danske Musikkonservatorium
Personer fra Falster
Personer i Kraks Blå Bog (afdøde)
Personer i Dansk Biografisk Leksikon
Kongelige kapelmusici fra Danmark
Foreningsformænd fra Danmark
Fère-en-Tardenois

Fère-en-Tardenois er en kommune i det franske departement Aisne i Picardiet med cirka 3.300 indbyggere.

Kommunen er kendt for Château de Fère-en-Tardenois et fæstningsanlæg fra middelalderen.

Eksterne henvisninger 

 
Byer i Aisne
Buenos Aires (kanton)

Buenos Aires er en kanton i provinsen Puntarenas i Costa Rica. Den ligger i landets sydvestlige del og omfatter blandt andet en del af Cordillera de Talamanca. Kantonen har 40.139 indbyggere (2001) og et areal på 2.384,22 km².

Kantonen blev oprettet 26. juni 1914 under navnet De Osa og med Buenos Aires som administrationscenter. Den 29. juli 1940 blev den opdelt i de to nuværende kantoner, Buenos Aires og Osa.

I kantonen er der reservater for urfolkene bribri og boruca.

Distrikter 
Buenos Aires er inddelt i ni distrikter:
 Buenos Aires
 Volcán
 Potrero Grande
 Boruca
 Pilas
 Colinas
 Chánguena
 Biolley
 Brunka

Eksterne henvisninger 
 Kantonens hjemmeside 

Costa Rica
Amter
Andreas Ludvig Koop

Andreas Ludvig Koop (12. eller 13. april 1792 – 13. december 1849 i Rom) var en dansk historiemaler.

Koop var søn af tømmermester (den gang tømmersvend) Frederik Caspar Gottlieb Koop og Johanne Bolette født Jæger. Han begyndte efter sin konfirmation at besøge Kunstakademiet omkring 1807, men gik det langsomt og stødvis igennem, så at han først 1819 og 1820 vandt den mindre og den store sølvmedalje. I hvert af disse år solgte han et historisk billede til Den Kongelige Malerisamling. Hans talent synes også at have set ret lovende ud den gang, i det Christian August Lorentzen, C.W. Eckersberg og Johann Friderich Clemens kunne anbefale ham varmt til Fonden ad usus publicos, så at han i 1821 fik en pengeunderstøttelse. Han ilede nu til Rom, hvor han kom til at bo hos en italienerinde, der var enke efter arkitekt og tømmermester Thrane, Giacinta Maria Francesca født Giusti, som efter mandens død vendte tilbage til Rom. ”Hos og med hende” levede han i nogle år, men synes senere at have ægtet hende. Hans liv er fra nu af kun mærkeligt ved en sund og livskraftig personligheds håbløse kamp med et hensvindende talent. Efter at have forsøgt sig gentagne gange med store billeder i den historiske stil endte han med kummerlig at ernære sin familie med kopiering af romerske mesterværker og til sidst af moderne småbilleder i Thorvaldsens Samling. Han er dog næsten en mærkværdighed ved den udholdenhed, hvormed Fonden ad usus publicos understøttede ham (lige til 1832). Men så stoppede det; dog blev han i Rom indtil sin død, natten mellem 12. og 13. december 1849. 2. januar 1848 var hustruen død, en, som det synes, vindende personlighed, hvem B.S. Ingemann i hendes ungdom endog har besunget.

Ekstern henvisning 
 

Malere fra Danmark
Danskere i 1800-tallet
Historiemalere
Personer i Dansk Biografisk Leksikon
Djerba

Djerba  er en ø beliggende på den sydlige del af østkysten af Tunesien ud til Middelhavet, tæt på Libyen.
Øen er omkring 514 km² stor og har ca. 106.000 indbyggere. Det er en smuk ø med mange oliventræer, kaktus, frugttræer, daddelpalmer og vin.
Der er lange sandstrande langs de store hotelområder. En dæmning fra El Kantara forbinder Djerba med fastlandet, og her er der mulighed for at besøge Matmata ved porten til Sahara.

Klimaet på Djerba er meget varmt om sommeren med temperaturer omkring 30-40 grader midt på dagen, og nætterne kan blive meget varme og med høj fugtighed. Resten af året er mere behagelig.

Øen har sin egen lufthavn Djerba-Melita (DJE) eller Djerba-Zarzis International Airport (DJE/DTTJ), og hovedbyen hedder Houmt Souk.

Området bebos mest af berbere, og sproget er arabisk, men flertallet taler også fransk. På hotellerne kan man klare sig med engelsk og tysk.

På den sydlige del af Djerba ligger byerne Ajim og El Kantara.

Eksterne henvisninger 

Øer i Afrika
Tunesiens geografi
Øer i Middelhavet
Rhein-Lahn-Kreis

Rhein-Lahn-Kreis er en landkreis i den nordlige del af den  i tyske delstat Rheinland-Pfalz.
Den ligger mellem Koblenz og delstatshovedstaden Mainz. Administrationen ligger i byen Bad Ems, og den folkerigeste by er  Lahnstein.

Geografi 
Rhein-Lahn-Kreis har et areal på  782,34 kvadratkilometer.

Landkreisen omfatter landskaber på højre bred af  umfasst einerseits die Landschaft rechts des Mittelrhein mellem byerne  Kaub og Lahnstein og udløbere af den sydlige del af  Westerwald, det nordvestlige af  Taunus og det vestligste af  Hintertaunus, hvor området når det højeste med 530  moh. (ved det romerske kastel  
Holzhausen an der Haide ved Grauen Kopf). Største flod, ud over Rhinen er Lahn, der fra  Limburg an der Lahn kommer ind i området fra nordøst og løber mod vest og løber ud i Rhinen ved  Lahnstein.

Nachbarkreise 
Der Rhein-Lahn-Kreis grenzt im Uhrzeigersinn im Nordosten beginnend an die Landkreise Limburg-Weilburg und Rheingau-Taunus-Kreis (beide in Hessen) sowie an die Landkreise Mainz-Bingen, Rhein-Hunsrück-Kreis und Mayen-Koblenz, an die kreisfreie Stadt Koblenz und an den Westerwaldkreis.

Byer og kommuner
Landkreisen havde   indbyggere pr.

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Henning Arp-Hansen

Henning Arp-Hansen (født 13. juli 1950) er en dansk erhvervsmand, der er bestyrelsesformand for hotelkæden og familiefirmaet Arp-Hansen Hotel Group. Hans bror Birger Arp-Hansen er også aktiv i firmaet.

Arp-Hansen af søn af Alf Arp-Hansen, har læst på DTU og blev uddannet civiløkonom fra Handelshøjskolen 1976. I 1980 blev han direktør for først Gentofte Hotel og siden også Hotel Opera.

Ifølge Berlingske Business havde Henning Arp-Hansen i 2009 en formue på 477 mio. kr.

Kilder 
 

Hoteldirektører fra Danmark
Økonomer fra Danmark
Danskere i 1900-tallet
Danskere i 2000-tallet
Personer i Kraks Blå Bog
Diez

Diez er en by i kreisen Rhein-Lahn i Rheinland-Pfalz. Byen ligger ved floden Lahn.

Diez grænser op til nabobyen Limburg an der Lahn. Mellem Diez og Limburg går den grænse, der skiller delstatene Hessen og Rheinland-Pfalz. Denne grænse opstod efter 2. verdenskrig, da Diez blev tildelt den franske besættelseszone og Limburg kom til den amerikanske zone. Fra 1815 hørte begge byer til hertugdømmet Nassau-Diez.

Diez har omkring 11.000 indbyggere. Diez er hovedby i kommuneforbundet af samme navn. I Diez munder den lille flod Aar ud i floden Lahn.

Slottet Oranienstein 
Én af seværdighederne i Diez er slottet Oranienstein, som er stamsæde for slægten Nassau-Oranien, som den hollandske dronning Beatrix stammer fra.

Eksterne henvisninger 

Byer i Rheinland-Pfalz
Kommuner i Rheinland-Pfalz
Enan Galaly

Enan Raouf El-Galaly (født 1. januar 1947 i Cairo) er en dansk-egyptisk erhvervsmand, der er leder af Helnan Hotels-koncernen.

Galaly voksede op i Cairo . Han kom til Danmark i 1967 som fremmedarbejder. Som 20-årig forlod han sit hjemland og bosatte sig i Wien, hvor han fik arbejde som opvasker på Hotel Imperial. Ved siden af opvaskerjobbet gik han med aviser, og dette dobbeltjob gjorde, at han en dag kom 10 minutter for sent til hotellets køkken. Det udløste en fyreseddel.

Galaly tomlede til Danmark og kom til Odense, hvor han blev opvasker ved det socialdemokratiske Kongreshuset. Dernæst kom han til Hotel Hvide Hus i Aalborg, hvor han arbejdede sig op til at blive koncernchef for hotelkæden. Siden har han etableret Helnan-kæden, der har hoteller i Skandinavien, Mellemøsten, Nordafrika og USA. 

Han havde igennem mange år et nært venskab med Prins Henrik.

17. december 2004 blev han Ridder af Dannebrog i sin egenskab af bestyrelsesformand for Helnan International.

Kilder

Eksterne henvisninger 
 Enan Galalys hjemmeside 
 Travel People Magazine , februar/marts 2005.

Riddere af Dannebrog
Erhvervsfolk fra Danmark
Personer fra Egypten
Personer fra Kairo
Danskere i 1900-tallet
Danskere i 2000-tallet
Personer i Kraks Blå Bog
August Krafft

Johann August Krafft (født 26. april 1798 i Altona, død 19. december 1829 i Rom) var en tysk genremaler.

Liv og gerning 

Han mistede tidlig sine forældre og blev opdraget af plejeforældre, som efter hans konfirmation satte ham i lære i en tobakshandel. Hans tegninger vakte dog så megen opmærksomhed, at kunstvenner skaffede ham midler til at rejse til København (1816), hvor han gennemgik Kunstakademiet og vandt dets sølvmedaljer; da han ved den følgende konkurs i 1819 ikke opnåede den mindre guldmedalje, måtte han samme år forlade København. 

Hans betydelige talent skaffede ham stadig venner, så at det lykkedes ham fra Altona at komme til Dresden, München og endelig til Wien, hvor han blev i tre år (1823-26). En tiltagende brystsyge hæmmede dog hans arbejdskraft og medvirkede til, at hans talent mere gav sig udslag i håndtegninger og akvareller, som vakte almindelig opmærksomhed ved lune og fin iagttagelsesevne, end i udførte billeder. Endelig løsrev Krafft sig fra Wien og nåede Rom, hvor han i tre år førte et af rig produktivitet præget kunstnerliv, om end mere i tegninger end i maleri (dog ejer Thorvaldsens Museum et ypperligt genrebillede af ham, Karnevalsoptrin, og Den Kongelige Malerisamling ejer et åndfuldt, men ufuldendt maleri, Den gamle Tigger, hvilket dog muligvis allerede er malet i Tyskland). Kobberstiksamlingen og Thorvaldsens Museum ejer hver især en del af hans fortrinlige håndtegninger. Navnlig lå gengivelsen af barnelivets umiddelbare rørelser og idylliske stemninger smukt for hans ædle og milde personlighed. 

Imidlertid tog brystsygen overhånd, han måtte holde sig inde, og 1829 fandtes han liggende død i sengen.

Referencer

Eksterne henvisninger

Litteratur 
 
Kopenhagener Kunstblatt, 1832, Nr. 4–5, 13–19.
 Andresen, Wessely: Die deutschen Maler-Radirer, peintres-graveurs, des neunzehnten Johrhunderts, 1866, S. 345(Online).
 Lilli Martius: Die schleswig-holsteinische Malerei im 19. Jahrhundert 1956.
 Carl V. Petersen: Italien i dansk Malerkunst, 1932, Afb. 21 og 23.
 Haavard Rostrup: H. W. Bissen, I–II, 1945
 Paul Ferdinand Schmidt: Biedermeiermalerei, München 1921;
 Ulrich Schulte-Wülwer: "Der Maler und Zeichner Johann August Krafft" (i: Nordelbingen – Beiträge zur Kunst- und Kulturgeschichte, bind. 63, 1994, S. 91–118)
 Knud Voss: Kopenhagen – Hamburg – Altona. Künstlerische Beziehungen 1750–1850. (Katalog zur Ausstellung der Dänisch-Deutschen Akademie, Hamburg, im Altonaer Museum; Hamburg 1968).

Malere fra Tyskland
Personer fra Altona
Artikler fra 1. udgave af Dansk biografisk leksikon
Grusomme mig

Grusomme mig (originaltitel: Despicable Me) er en animationsfilm fra 2010, udgivet af Universal Pictures og produceret af Christopher Meledandri.

Hovedpersonen hedder Gru og er på engelsk stemmelagt af Steve Carell og på dansk af Søren Sætter-Lassen.

Handling 

Det hele handler om "wanna-be"-skurken Gru, som egentlig gerne vil være ond, men han har ikke rigtig midlerne eller kræfterne. Men han får sig dog tre adoptiv-døtre og de bliver et problem. Han vil nemlig stjæle månen.
Han har også selv en modstander ved navn Vector. Senere hen i filmen begynder han dog at komme på andre tanker, og knytter sig et stærkt bånd til pigerne.

Medvirkende

Referencer

Eksterne henvisninger 
 despicableme.com
 

Animationsfilm fra USA
Amerikanske film fra 2010
Nassau-Diez

Nassau-Diez (også skrevet Nassau-Dietz) var et grevskab i det Tysk-romerske rige. Hovedbyen var Diez. De centrale af grevskabet lå i de nuværende kreise Rhein-Lahn-Kreis (i Rheinland-Pfalz) og Landkreis Limburg-Weilburg (i Hessen).

Historie
I 1386 tilfaldt grevskabet huset Nassau. Sidelinjen Nassau-Diez opstod i 1607. I 1654 blev Nassau-Diez ophøjet til et tysk rigsfyrstendømme. 

Greverne af Nassau-Diez deltog ivrigt i hollandsk politik. Fra 1620 var greverne af Diez statholdere i Frisland. I 1632 blev de også statholdere i Groningen og Drenthe. I november 1747 blev fyrst Vilhelm af Diez udnævnt til arvestatholder i Holland. Hans efterkommere var hollandske konger fra 1815 til 1890.

Under Revolutionskrigene mistede huset Nassau-Dietz sine besiddelser. I 1813 fik prins Vilhelm ret til at vende tilbage til Diez. Dette blev dog forhindret af Preussen, der i 1815 indlemmede Nassau-Diez i den preussiske Rhin-provins. Som erstatning fik Vilhelm det nuværende storhertugdømme Luxembourg og provinsen Luxembourg-Arlon. Denne provins måtte han afstå til Belgien allerede i 1839.  

Luxembourg og Holland var i personalunion fra 1815 til 1890. 

Tidligere tyske stater
Nederlandenes historie
Stater under Det tysk-romerske Rige
Huset Nassau
Kirkedistrikt

Et kirkedistrikt – før 1922 et sognedistrikt – var en del af et sogn, som havde egen kirke og typisk også separat menighedsråd. Status som kirkedistrikt har i en del tilfælde været en forløber for, at et område er blevet udskilt som selvstændigt sogn.

Kirkedistrikterne blev afskaffet ved lov 1. oktober 2010. Der var ved nedlæggelsen 93 kirkedistrikter i Danmark. Heraf blev 89 udskilt som selvstændige sogne, og resten blev sammenlagt med deres modersogne.

Kilder 

Tidligere subnationale enheder i Danmark
Folkekirken
Baoshan (Yunnan)

Baoshan (kinesisk skrift: 保山; pinyin: Bǎoshān) er en by på præfekturniveau i den vestlige del af provinsen Yunnan i Folkerepublikken Kina, og ligger på hovedvejen til Ruiji (grænseby til Burma) og Kunming. Det har et areal på 19,040 km2, og en befolkning på 2.460.000 mennesker (2007).

Administrative enheder 
Bypræfekturet Baoshan har jurisdiktion over et distrikt (区 qū) og 4 amter (县 xiàn).

Trafik 
Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Yunnan